Igreja de São Roque

Ang Igreja de São Roque (Simbahan ng San Roque ) ay isang simbahang Katoliko Romano sa Lisbon, Portugal. Ito ang pinakamatandang simbahang Heswita sa daigdig Portuges, at isa sa mga unang simbahan ng Heswita kahit saan. Ang edipisyo ay nagsilbing simbahan ng Kapisanan sa Portugal nang higit sa 200 taon, bago pa mapalayas ang mga Heswita mula sa bansang iyon. Matapos ang lindol sa Lisbon noong 1755, ang simbahan at ang tabing tirahan nito ay ibinigay sa Lisbon Holy House of Mercy upang mapalitan ang kanilang simbahan at punong tanggapan na nawasak. Ito ay nananatiling bahagi ng Holy House of Mercy ngayon, isa sa maraming mga gusaling pamana. 

Ang Igreja de São Roque ay isa sa ilang gusali sa Lisbon na nakaligtas sa lindol at medyo hindi nasalanta. Nang itayo noong ika-16 na siglo ito ang unang simbahan ng Heswita na idinisenyo sa estilong "awditoryo-simbahan" na partikular para sa pangangaral. Naglalaman ito ng ilang kapilya, karamihan sa estilong Baroque noong unang bahagi ng ika-17 siglo. Ang pinakatanyag na kapilya ay ang ika-18 siglong Kapilya ng San Juan Bautista (Capela de São João Baptista), isang proyekto nina Nicola Salvi at Luigi Vanvitelli na itinayo sa Roma sa pamamagitan ng maraming mahahalagang bato at binaklas, ipinadala, at itinayong muli sa São Roque; sa panahong ito ay iniulat na pinakamagastos na kapilya sa Europa. 

 Mga sanggunian 

 Mga panlabas na link 

 Igreja de São Roque 
   Portuguese Institute for Architectural Heritage : Numero ng IPA: PT031106150012 
   Pangkalahatang Bureau for National Buildings and Monuments 
 Museu de São Roque sa Google Cultural Institute